stanford-oval/wikipedia huggingface dataset:
Alexander Reichenberg
Ura > Maajoukkueura

Reichenberg edusti Norjaa MM-kilpailuissa vuonna 2017. Yhteensä hän on pelannut 22 A-maaottelua tehopistein 5+6=11. Reichenberg teki A-maajoukkudebyyttinsä Euro Hockey Challengessa 9. huhtikuuta 2014 hänen kotikaupungissaan Lillehammerissa Valko-Venäjää vastaan.
Reichenberg pelasi myös alle 20-vuotiaiden IA-divisioonan MM-kilpailuissa vuonna 2012, jolloin hän voitti pronssia. Reichenberg pelasi myös alle 18-vuotiaiden I-divisioonan MM-kilpailuissa vuonna 2010, jolloin hän voitti A-lohkon kultaa ja oli nostamassa Norjaa seuraavaksi vuodeksi A-sarjaan.
Muuta

Reichenbergin ruotsalainen isä Ronny pelasi omalla urallaan neljänä kautena Leksands IF:n Elitserien-joukkueessa. Hän siirtyi Norjaan Lillehammer IK:n joukkueeseen vuonna 1993 ja asettui Lillehammerin kaupunkiin, missä Alexander kasvoi.
Alexander Reichenberg teki itsemurhan.
Andreas Jämtin

| Andreas Jämtin |
| --- | --- |

Henkilötiedot
Syntynyt: 4. toukokuuta 1983 (ikä 41) Tukholma, Ruotsi
Kansalaisuus:   Ruotsi
Jääkiekkoilija
Lempinimi:  Adde, Ante
Pelipaikka:  vasen laitahyökkääjä
Maila:  vasen
Pituus:  183 cm
Paino:  88 kg
Seura
Seura:  Färjestad BK
Sarja:  SHL
Pelaajaura
Pääsarjaura:  2000–
Aik. seurat:  AIK IF (SEL/Allsv.) HV71 (SEL/SHL) TPS (SML) Charlotte Checkers (ECHL) Hartford Wolf Pack (AHL) Linköpings HC (SEL) Medveščak Zagreb (KHL)
NHL-varaus:  157. varaus, 2001 Detroit Red Wings
Andreas Alf Jämtin (s. 4. toukokuuta 1983 Tukholma, Ruotsi) on ruotsalainen jääkiekkoilija ja maailmanmestari, joka pelaa SHL-joukkue Färjestad BK:ssa. Hän on pelipaikaltaan vasen laitahyökkääjä, mutta Jämtin osaa pelata myös keskellä. Eliteprospects.com -sivustin mukaan hän on agitaattori, jolla on kuitenkin kohtuullisen hyvät kiekolliset taidot. Jämtinin muihin vahvuuksiin kuuluu maalinedustapelaaminen ja erikoistilannepelaaminen. Hän kerää kuitenkin ajoittain turhia jäähyjä. Jämtin on kerännyt Elitserien/SHL-urallaan 1433 jäähyminuuttia, jolla hän on liigan kaikkien aikojen runkosarjan jäähytilaston kärjessä.
Ura > Maajoukkueura

| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Kultaa | Tukholma 2013 | jääkiekko |  |
|  Hopeaa | Slovakia 2011 | jääkiekko |  |
Jämtin edusti Ruotsia MM-kilpailuissa vuosina 2011 ja 2013, joista jälkimmäinen turnaus päättyi maailmanmestaruuteen ja ensimmäinen hopeaan. Jämtin teki A-maajoukkuedebyyttinsä 6. helmikuuta 2007 LG Hockey Gamesissa Tšekkiä vastaan.
Jämtin pelasi myös alle 20-vuotiaiden MM-kilpailuissa vuosina 2002 ja 2003 sekä alle 18-vuotiaiden MM-kilpailuissa vuonna 2001, jolloin hän jakoi tehoilla 3+4=7 Ruotsin sisäisen pistepörssin voiton Joakim Lindströmin kanssa.
Angéline Furet

| Angéline Furet |
| --- | --- |

Euroopan parlamentin jäsen
 16.7.2024–  
Ryhmä:  Euroopan patriootit
Henkilötiedot
Syntynyt: 24. heinäkuuta 1981 (ikä 43) Le Mans, Ranska
Kansalaisuus:  ranskalainen
Tiedot
Puolue:  Kansallinen liittouma
Angéline Furet (s. 24. heinäkuuta 1981 Le Mans, Ranska) on ranskalainen poliitikko. Furet edustaa Kansallinen liittouma -puoluetta. Furet on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa Euroopan patriootit -ryhmää.
Aiheesta muualla

Angéline Furet Euroopan parlamentin jäsenet. Euroopan parlamentti.
Ampumasuunnistus

Ampumasuunnistusta Ruotsissa
Ampumasuunnistuskilpailu koostuu kolmesta osalajista, jotka ovat ammunta, kartanluku ja suunnistus. Kilpailijoiden keskinäinen sijoitus ratkeaa kokonaisajan perusteella.
Ampumapaikalla kilpailijat ampuvat osumasta kaatuviin tauluihin sekä makuulta että pystystä. Jokainen ohilaukaus tuo kilpailijalle joko sakkoaikaa tai sakkokierroksia. Aseenaan kilpailijat käyttävät pienoiskivääriä tai ampumahiihtopienoiskivääriä. Nuorten sarjoissa aseena on ilmakivääri. Nuoret ampuvat ainoastaan makuulta. Kartanlukuosuudella kilpailijat merkitsevät kilpailukarttaansa neulanreiällä joko oman tai etäisyyspisteen paikan. Virheellisestä paikannuksesta kertyy sakkoaikaa. Suunnistusosuus on rastipisteineen ja reitteineen samanlainen kuin normaali suunnistus.
Suomessa ampumasuunnistuksen kansallisena lajiliittona toimii Suomen Sotilasurheiluliitto. Liitto huolehtii ampumasuunnistuksen Suomen mestaruuskilpailujen järjestämisestä sekä nimeää edustusjoukkueen lajin maailmanmestaruuskilpailuihin. Liiton jäsenseurat järjestävät kansallisia ja alueellisia ampumasuunnistuskilpailuja.
Aiheesta muualla

Ampumasuunnistus – Suomen Sotilasurheiluliitto ry
Annie Hermes

Annie Hermes (1906 Haarlem – 1995) oli alankomaalainen oratorio- ja konserttilaulaja, joka oli äänialaltaan altto.
Hermes opiskeli laulua Amsterdamin konservatoriossa. Hän saavutti suosiota pian debyyttinsä tehtyään. Hermes kuului Felix de Nobelin perustamaan Nederlands Kamerkooriin. Hän rajoitti ohjelmistonsa konserttiesityksiin ja oratorioon. Hermesin opettamien laulajien joukossa oli Margreet Honig.
Alpha Flight 1970

AFL-Logo
Alpha Flight 1970, tunnetaan myös lyhenteestään AFL tai AFL 1970, on saksalainen demoskeneryhmä, joka keskittyy kotikoneisiin.
Historiaa

Ryhmä perustettiin vuonna 1985 ja se keskittyi ohjelmiston julkaisuun Commandore 64:lle .Nimi perustuu tunnettuun Marvel Comicsin  Alpha Flight -sarjakuvaan. Liite 1970 viittaa perustajajäsenien syntymäaikaan (Seven Up, Crime, The Damned, Frankie Double Team, The Gothicman and Danny).
Julkaisut

Alpha Flightia leimasi eri discmagit, demot ja introt, joita julkaistiin 1980-luvulla kotitietokoneille, kuten Commodore 64, Amiga ja myöhemmin PC. Yleiskatsaus kaikista tuotannoista löytyy täältä. Uusin julkaisu on elokuulta 2016.
Käännös suomeksi
Annie Krokfors

Annie Krokfors (26. helmikuuta 1901 Kruununkylä – 3. elokuuta 1994) oli suomalainen taidemaalari. Hän valmistui Taideteollisesta keskuskoulusta 1927, ja jatkoi myöhemmin 1934–1936 opintoja Tukholmassa Akademien för de fria konsten -taidekoulussa sekä Vapaassa taidekoulussa 1941–1942. Hän oli syvästi uskonnollinen ja maalasi uskonnollisia aiheita.
Kruunupyyn vapaaseurakunta osti Jordanhemmet-nimiselle rukoushuoneelleen tilat Annie Krokforsilta saamansa perinnön turvin. Missionskyrkanille osoitettu perintö koostui maalauksista, joiden myynnistä saaduilla rahoilla kiinteistö kunnostettiin.
Krokforsin veli oli kirjailija Hjalmar Krokfors.
Alpha Dog

| Alpha Dog |
| --- | --- |

Ohjaaja:  Nick Cassavetes
Käsikirjoittaja:  Nick Cassavetes
Tuottaja:   Sidney Kimmel  Paul Ralph 
Säveltäjä:  Aaron Zigman
Kuvaaja:  Robert Fraisse
Leikkaaja:  Alan Heim
Pääosat:   Emile Hirsch  Justin Timberlake  Bruce Willis  Sharon Stone  Ben Foster  Amanda Seyfried 
Valmistustiedot
Valmistusmaa:  Yhdysvallat
Tuotantoyhtiö:  Sidney Kimmel Entertainment
Levittäjä:  Universal Studios Netflix
Ensi-ilta:   Yhdysvallat 12. tammikuuta 2007  Suomi 20. huhtikuuta 2007 
Kesto:  122 minuuttia
Alkuperäiskieli:  englanti
Tuotto:  32 145 115 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Alpha Dog on vuonna 2007 ensi-iltansa saanut Nick Cassavetesin ohjaama ja käsikirjoittama tositapahtumiin perustuva yhdysvaltalainen rikosdraamaelokuva.
Elokuva kertoo tapauksesta, jossa huumekauppias Jesse James Hollywood (elokuvassa nimellä Johnny Truelove) kidnappasi ja murhautti 15-vuotiaan Zack Mazurskyn, pojan, joka oli hänelle 1200 dollaria velkaa olleen ja työskennelleen huumekauppiaan nuorempi velipuoli, ja päätyi siten FBI:n kymmenen etsityimmän rikollisen listalle 20-vuotiaana, kaikkien aikojen nuorimpana. Vuonna 2000 sattuneen tapauksen johdosta useita Hollywoodin apureita tuomittiin vankeuteen ja myös itse Hollywood saatiin karkumatkalta Brasiliasta kiinni vuonna 2005.
Näyttelijät

| 0 | 1 | 2 |
| --- | --- | --- |
|  Bruce Willis  | … |  Sonny Truelove   |
|  Matthew Barry  | … |  haastattelija   |
|  Emile Hirsch  | … |  Johnny Truelove   |
|  Fernando Vargas  | … |  Tiko ”TKO” Martinez   |
|  Vincent Kartheiser  | … |  Pick Giaimo   |
|  Justin Timberlake  | … |  Frankie Ballenbacher   |
|  Shawn Hatosy  | … |  Elvis Schmidt   |
Aiheesta muualla

Elokuvan virallinen sivusto (englanniksi)
Annie Lazor

| Annie Lazor> Henkilötiedot |
| --- | --- |
Syntynyt: 17. elokuuta 1994 (ikä 30)
Kansalaisuus:   Yhdysvallat
Uimari
Lajit:  rintauinti
Voitot:  1 maailmanmestaruus
| Mitalit>  Olympialaiset  |
| --- | --- | --- |
|  Pronssia | Tokio 2020 | 200 m rintauinti |
MM-kilpailut (lyhyt rata) 
|  Kultaa | Hangzhou 2018 | 200 m rintauinti |
|  Hopeaa | Melbourne 2022 | 4 × 50 m sekauinti |
Pan-Amerikan kisat 
|  Kultaa | Lima 2019 | 100 m rintauinti |
|  Kultaa | Lima 2019 | 200 m rintauinti |
|  Kultaa | Lima 2019 | 4 × 100 m sekauinti |
|  Pronssia | Toronto 2015 | 200 m rintauinti |
Annie Lazor (s. 17. elokuuta 1994) on yhdysvaltalainen uimari, joka on 200 metrin rintauinnissa saavuttanut olympiapronssin ja voittanut lyhyen radan maailmanmestaruuden.
Lazor saavutti Toronton Pan-Amerikan kisoissa 2015 pronssia 200 metrin rintauinnissa ajalla 2.26,23. Hän voitti saman matkan lyhyen radan maailmanmestaruuden Hangzhoussa 2018 ajalla 2.18,32. Hän voitti Liman Pan-Amerikan kisoissa 2019 kultaa 100 metrin rintauinnissa ajalla 1.06,94, 200 metrin rintauinnissa ajalla 2.21,40 ja 4 × 100 metrin sekauintiviestissä. Vuonna 2021 järjestetyissä Tokion olympialaisissa hän saavutti 200 metrin rintauinnissa pronssia ajalla 2.20,84. Melbournen lyhyen radan MM-kilpailuissa 2022 hän sai hopeaa naisten 4 × 50 metrin sekauintiviestissä.
Anatole Abragam

Anatole Abragam vuonna 1939.
Anatole Abragam (15. joulukuuta 1914 – 8. kesäkuuta 2011) oli ranskalainen fyysikko. Hän oli Royal Societyn ja 25. kesäkuuta 1973 alkaen Ranskan tiedeakatemian jäsen.
Abragamin perhe oli venäläinen, mutta muutti vuonna 1925 Ranskaan. Hän opiskeli Pariisin yliopistossa vuosina 1933–1936 ja oli toisen maailmansodan veteraani. Sodan jälkeen hän jatkoi opintojaan École Supérieure d’Électricitéssä ja suoritti filosofian tohtorin tutkinnon Oxfordin yliopistossa 1950.
Abragam nimitettiin vuonna 1976 Oxfordin Merton Collegen ja Jesus Collegen kunniajäseneksi. Hän työskenteli vuosina 1960–1985 Collège de Francen professorina ja sai vuonna 1982 Lorentz-mitalin. Hän julkaisi mm. omaelämäkerran ja teki merkittävää työtä ydinmagneettisen resonanssin alalla.
Annika Metsäketo

Annika Metsäketo (s. 19. helmikuuta 1971 Helsinki) on suomalainen juontaja ja radioääni. Hän on työskennellyt muun muassa NRJ:llä, Kiss FM:llä ja Radio Novassa. Lisäksi hän toimii freelance-juontajana erilaisissa tapahtumissa.
Metsäketo tuli valtakunnallisesti tunnetuksi toimiessaan pelinumeroiden ja Casinopelin arpojana Speden Speleissä. Hän on juontanut televisiossa urheiluohjelmia, Golden Stars -laulukilpailun, sekä Elämä lapselle -konsertteja. Hän on myös näytellyt vuonna 1996 MTV3-kanavalla esitetyn Uuno Turhapuro -televisiosarjan muutamassa jaksossa ja sivuroolissa Raid- ja Duudsonit-elokuvissa. Metsäketo juonsi Fiksumpi kuin koululainen -katsojapeliä, joka esitettiin livenä itse ohjelman jälkeen. Hän on työskennellyt myös risteilyemäntänä Viking Linen M/S Rosellalla. Metsäkedosta ilmestyi syksyllä 2022 Docendon kustantama ja toimittaja Veli Kojosen kirjoittama Suora lähetys – Äänessä Annika Metsäketo -niminen kirja. Nykyään Metsäketo työskentelee eri tv- tuotantoyhtiössä tehden TV ohjelmia.
Yksityiselämä

Annika Metsäkedon isä oli muusikko Martti Metsäketo. Hänen veljensä on laulaja Tomi Metsäketo. Metsäketo avioitui vuonna 2013 turkkilaisen Baris Kirkgözinin kanssa. Metsäketo asui vuosituhannen vaihteessa avoliitossa näyttelijä-laulaja Sebastian Rejmanin kanssa. Metsäkedolla on ollut myös suhde naisen kanssa.
Aiheesta muualla

Annika Metsäketo Speaker’s Cornerin sivuilla (Arkistoitu – Internet Archive)
https://www.is.fi/viihde/art-2000009064625.html
Anatoli Albul

| Mitalit | Mitalit | Mitalit |  |
| --- | --- | --- | --- |
|  Anatoli Albul (vasemmalla) vuoden 1963 MM-kilpailuissa. |  Anatoli Albul (vasemmalla) vuoden 1963 MM-kilpailuissa. |  Anatoli Albul (vasemmalla) vuoden 1963 MM-kilpailuissa. |  |
Maa:   Neuvostoliitto
Miesten vapaapaini
|  Olympialaiset  |  Olympialaiset  |  Olympialaiset  |  |
|  Pronssia | Rooma 1960 | 87 kg |  |
| MM-kilpailut  | MM-kilpailut  | MM-kilpailut  |  |
|  Hopeaa | Sofia 1963 | 87 kg |  |
Anatoli Mihailovitš Albul (ven. Анатолий Михайлович Албул, 1. kesäkuuta 1936 Leningrad, Venäjän SFNT – 13. elokuuta 2013) oli neuvostoliittolainen vapaapainija ja olympiamitalisti.
Albul saavutti vapaapainin 87-kiloisten painoluokassa olympiapronssia Roomassa 1960 ja MM-hopeaa Sofiassa 1963. Vuonna 1958 hän voitti samassa painoluokassa maailmancupin Gholamreza Takhtin jäätyä hopealle. Neuvostoliiton-mestaruuskilpailuista Albul voitti kaksi kulta-, kuusi hopea- ja kaksi pronssimitalia.
Albul kuoli 13. elokuuta 2013, 77-vuotiaana.
Antero Ahde

Antero Ahde (Kiiskinen) (12. heinäkuuta 1880 Iisalmi – 24. tammikuuta 1930 Chicago) oli Suomessa ja Yhdysvalloissa työskennellyt sanomalehdentoimittaja.
Ahde kävi kansakoulun, opiskeli kolme vuotta Iisalmen reaali- ja porvarikoulussa ja muutti sitten Yhdysvaltoihin. Hän työskenteli eri aloilla Michiganissa, perusti vuonna 1901 Eetu Aaltion kanssa Pohjolainen-nimisen lehden Minnesotan Virginiassa, oli merimiehenä muun muassa Yhdysvaltojen laivastossa, harjoitti maalarin ammattia New Yorkissa ja Fitchburgissa sekä toimi Raivaaja-lehden avustajana.
Ahde palasi syksyllä 1906 Suomeen, jossa hän työskenteli mikkeliläisen Vapaus-lehden päätoimittajana vuosina 1907–1908. Hän lähti sen jälkeen takaisin Yhdysvaltoihin, jossa hän oli muutamia kuukausia astorialaisen Toverin toimittajana. Ahde kierteli Yhdysvaltoja ja Kanadaa ja asettui lopulta Chicagoon, jossa hän työskenteli maalarina ja Raivaaja-lehden avustajana. Sosiaalidemokraatteihin kuulunut Ahde oli myös suosittu juhlapuhuja.
Amr Khaled

Amr Khaled.
Amr Mohamed Helmi Khaled (arab. عمرو محمد حلمي خالد‎; s. 5. syyskuuta 1967) on islamilainen saarnaaja Egyptistä. Hän on saavuttanut arabimaailmassa huomattavaa suosiota televisio-ohjelmiensa myötä. Hän on toiminut myös kirjanpitäjänä, joksi hän valmistui Kairon yliopistosta vuonna 1988. Hän alkoi saarnata moskeijoissa vuonna 1990 ja valmistui islamin opinnoista vuonna 2001.
Khaled on ajanut muun muassa ”uskoon perustuvaa kehitystä” arabimaailmassa ja rauhanomaisia välejä länteen. Hän on myös kampanjoinut tupakointia vastaan ja puhunut naisten konservatiivisen pukeutumisen puolesta. Muhammad-pilapiirrosjupakan jälkeen hän isännöi maaliskuussa 2006 Kööpenhaminassa uskontojen välistä konferenssia. Time-lehdessä hän on päässyt sadan vaikutusvaltaisimman ihmisen joukkoon.
Aiheesta muualla

Viralliset sivut (Arkistoitu – Internet Archive). (arabiaksi), (englanniksi)
Alusta (tietotekniikka)

Alusta on tietotekniikassa ja tietojenkäsittelyssä käytetty termi, jonka määrittely vaihtelee.
Ohjelmistossa ja tietokonelaitteistossa se yleensä kuvaa toimintaympäristöä, jossa sovellusohjelmat voivat suoriutua ja joka tarjoaa uudelleenkäytettäviä ominaisuuksia kuten tiedostojärjestelmät ja käyttäjäoikeudet.
Laajemmassa mittakaavassa organisaatiotasolla ”digitaalinen alusta” sisältää samanlaisia piirteitä: toimintaympäristö, jossa ryhmät voivat toimia. Digitaalinen alusta on rajapintoja, työkaluja, palveluita, tietoa ja tukea.
Annie Jennings

Annie Jennings (12. marraskuuta 1884 – 20. marraskuuta 1999) oli brittiläinen henkilö. Hän kuoli 115 vuoden ja kahdeksan päivän ikäisenä vuonna 1999. Hän työskenteli elämänsä aikana opettajana. Hän ei saanut lapsia. Jennings oli Britannian vanhin henkilö vuodesta 1997 kuolemaansa saakka, jonka jälkeen titteli siirtyi Eva Morrisille. Jennings oli Britannian toiseksi vanhin henkilö. Häntä vanhemmaksi elänyt brittiläinen oli Charlotte Hughes. Jennings oli viimeinen dokumentoitu vuonna 1884 syntynyt henkilö.
Aiheesta muualla

https://www.findagrave.com/memorial/58089901/annie-jennings
Alexander Ribbenstrand

| Alexander Ribbenstrand |
| --- | --- |

Henkilötiedot
Syntynyt: 9. tammikuuta 1987 (ikä 37) Tukholma, Ruotsi
Kansalaisuus:   Ruotsi
Jääkiekkoilija
Lempinimi:  Alex, Ribben
Pelipaikka:  puolustaja
Maila:  vasen
Pituus:  184 cm
Paino:  90 kg
Seura
Seura:  ei joukkuetta
Pelaajaura
Pääsarjaura:  2005–
Aik. seurat:  Djurgårdens IF (SEL) Almtuna IS (Allsv.) VIK Västerås HK (Allsv.) Malmö Redhawks (Allsv.) Lørenskog IK (Norja) Ässät (SML) Mora IK (Allsv.) IF Björklöven (Allsv.) SønderjyskE Ishockey (Tanska)
Alexander Giuseppe Ulf Einar Ribbenstrand (s. 9. tammikuuta 1987 Tukholma, Ruotsi) on ruotsalainen jääkiekkopuolustaja, joka pelasi kaudella 2014–2015 Tanskan Metal Ligaenin SønderjyskE Ishockeyssa. Hänen vahvuuksiinsa kuuluu puolustaminen, syöttäminen, pelinlukutaidot, voima, kahden suunnan pelaaminen, aggressiivisuus ja taklaaminen. Ribbenstrand ei ole kovin hyvä pelaamaan hyökkäyspäässä, vaikka hänellä onkin kohtalaisen hyvä pelikäsitys ja syöttötaidot. Ribbenstrandin muihin heikkouksiin kuuluu ajoittainen epäjohdonmukaisuus sekä jäähyherkkyys.
Ura > Seuraura

Ribbenstrand on Hammarby IF:n kasvatti. Hän pelasi myöhempinä juniorivuosinaan AIK IF:ssä ja 17-vuotiaana Ribbenstrand siirtyi Djurgårdens IF:ään kaudeksi 2004–2005. Hän oli tuolloin joukkueen J20-junioreiden tehokkain puolustaja tehoilla 3+10=13. Ribbenstrand voitti samalla kaudella myös J18 Allsvenskanin hopeaa. Kaudella 2005–2006 hän nousi Djurgårdenin Elitserien-joukkueeseen, jossa tulokaskausi toi Ribbenstrandille 45 runkosarjaottelussa tehot 1+3=4. Kaudella 2006–2007 hänen tehopisteensä nousi viiteen. Ribbenstrand pelasi samalla kaudella myös kaksi ottelua lainalla sarjatasoa alempana Allsvenskanin Almtuna IS:ssä ja vahvisti myös Djurgårdenin J20-junioreita, jotka voittivat kauden päätteeksi SuperElitin hopeaa.
Kaudella 2007–2008 Ribbenstrand jatkoi uraansa edelliseltä kaudelta tutussa lainajoukkue Almtunassa. Hän voitti joukkueen sisäisen jäähypörssin 100 jäähyminuutillaan. Kaudella 2008–2009 Ribbenstrand keräsi HockeyAllsvenskanin yhden kauden jäähyennätyksensä 129 minuutillaan, joilla hän sijoittui sarjan jäähypörssissä toiseksi edellään vain Huddinge IK:n Jimmy Ahnelöv.
Kaudeksi 2009–2010 Ribbenstrand siirtyi VIK Västerås HK:n riveihin. Hän voitti taas joukkueensa sisäisen jäähypörssin 91 minuutillaan, joilla Ribbenstrand sijoittui Allsvenskanin jäähypörssissä kymmenneksi. Kaudella 2010–2011 hän keräsi sarjan yhden kauden piste-ennätyksensä tehoilla 3+10=13.
Kaudeksi 2011–2012 Ribbenstrand siirtyi kaksivuotisella sopimuksella Malmö Redhawksiin. Hän joutui 16 pelaamansa ottelun jälkeen sivuun nivusvamman takia marraskuussa 2011. Ribbenstrandin kausi todettiin helmikuussa 2012 päättyneeksi. Hän palasi kaukaloihin vasta saman vuoden marraskuussa aloittaen kauden Ruotsin I-divisioonan IK Panternissa. Seitsemän siellä pelatun ottelun jälkeen Ribbenstrandin tuli liittyä vuodenvaihteessa Allsvenskan-joukkue Karlskrona HK:hon korvaamaan NHL:n työsulkuvahvistus Chris Butler. Hän ehti ainoastaan harjoitella joukkueen mukana, kunnes Ribbenstrand kutsuttiin takaisin Redhawksin vahvuuteen. Ribbenstrand pelasi siellä kahdeksan ottelua, kunnes hän siirtyi siirtotakarajalla loppukaudeksi 2012–2013 Norjan GET-liigassa pelaavaan Lørenskog IK:hon.
Ribbenstrand siirtyi kauden 2013–2014 kynnyksellä 17. marraskuuta 2013 kestäneellä try-out -sopimuksella SM-liigajoukkue Porin Ässiin. Hänen koejaksonsa loppui pelillisistä syistä kuitenkin jo lokakuun lopulla. Noin viikkoa myöhemmin Ribbenstrand siirtyi loppukauden kattaneella sopimuksella HockeyAllsvenskan-joukkue Mora IK:n riveihin. Kauden 2014–2015 kynnyksellä hän siirtyi 4. marraskuuta 2014 asti kestäneellä sopimuksella IF Björklövenin paitaan. Joulukuussa Ribbenstrand siirtyi loppukaudeksi Tanskan Metal Ligaenissa pelaavan SønderjyskE Ishockeyn joukkueeseen.
Ura > Maajoukkueura

| Mitalit> Maa:   Ruotsi.Miesten jääkiekko.Alle 18-v. MM-kilpailut  | Mitalit> Maa:   Ruotsi.Miesten jääkiekko.Alle 18-v. MM-kilpailut  | Mitalit> Maa:   Ruotsi.Miesten jääkiekko.Alle 18-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Pronssia | Tšekki 2005 | jääkiekko |  |
| U18 Junior World Cup  | U18 Junior World Cup  | U18 Junior World Cup  |  |
|  Pronssia | Piešťany 2004 | jääkiekko |  |
Ribbenstrand pelasi alle 20-vuotiaiden MM-kilpailuissa vuonna 2007 sekä alle 18-vuotiaiden MM-kilpailuissa vuonna 2005, jolloin hän voitti pronssia. Hän pelasi myös U18 Junior World Cupissa vuonna 2004 voittaen pronssia.
Muuta

Ribbenstrandin pikkuveli Patric on pelannut myös jääkiekkoa.
Altay (Xinjiang)

| Altay (kiin>  阿勒泰市, Ālètài Shì) uiguuriksi ئالتاي شەھىرى, Altay Shehiri kaz. تارباغاتاي قالاسى |
| --- | --- |
 Altayn sijainti (punaisella) Altayn prefektuurissa (keltaisella) Xinjiangissa
 Altay
 Koordinaatit: 47°52′N, 88°07′E 
Valtio:  Kiina
Autonominen alue:  Xinjiang
Autonominen prefektuuri:  Ilin kazakkien autonominen prefektuuri
Prefektuuri:  Altayn prefektuuri
Hallinto:  
 – Hallinnon tyyppi:  Piirikuntatason kaupunki
Pinta-ala:  
 – Kokonaispinta-ala:  10 852 km²
Väkiluku (2010):  190 064
Aikavyöhyke:  UTC+8
Postinumero:  836500
Suuntanumero(t):  0906
Rekisterikilpi:  新H
 
 www.alt.gov.cn 
Infobox OKVirheellinen NIMI-arvo: 
Altay (kiin. 阿勒泰市, Ālètài Shì, uiguuriksi ئالتاي شەھىرى, Altay Shehiri, kaz. تارباغاتاي قالاسى) on piirikuntatason kaupunki Xinjiangin uiguurien autonomisella alueella Kiinassa. Se on Altayn prefektuurin hallintopaikka. Kaupungin pinta-ala on 10 852 nellökilometriä ja väkiluku 190 064 (2010). Kaupungin keskusta sijaitsee linnuntietä noin 450 kilometriä autonomisen alueen pääkaupunki Ürümqistä pohjoiseen.
Väestö

Vuoden 2014 lopussa kaupungin asukasmäärä oli 197 560, josta oli 101 450 han-kiinalaista (51,35%), 79 660 kazakkia (40,32%), 4 963 uiguuria (2,51%), 6 574 hui-kiinalaista (3,33%), 2 798 mongolia (1,41%), ja 2 115 muiden vähemmistökansojen edustajaa (1,08%).
Alusta (anarkistiliitto)

Alusta on Suomessa toimiva anarkistiliitto, joka on perustettu 6.6.2015. Sen toiminta muistuttaa 1999 lakkautettua Suomen Anarkistiliittoa. Alustan tarkoituksena on houkutella lisää ihmisiä mukaan anarkistiseen toimintaan. Alustalla ei ole johtoa tai puheenjohtajaa, sillä se ei sovi liiton antiautoritääriseen aatemaailmaan.
Alustan jäseniä ovat Helsingissä toimiva A-ryhmä, Turussa toimiva Aura ja Pohjois-Karjalan Anarkistinen Karjala-Seura.  Tampereen anarkistiliitto TAL kertoo kuuluvansa Alustaan facebook-sivuillansa. Perustamistiedotteessaan Alustan mukaan ryhmiä oli myös perusteilla Jyväskylään ja Lohjalle.
Alustan ja Suomen Anarkistisen Mustan Ristin raha-asioita hoitaa Suomen anarkistiliikkeen tuki ry -niminen yhdistys. Antti Rautiainen kertoo että Alustan on raha-asioissa toimittava osana kapitalistista järjestelmää, ettei kukaan ihminen joudu oikeudellisiin ongelmiin. Alustan perustamiskokous kesti pari päivää.
Alusta on suunnitellut kampanjoita fasismia ja rasismia vastaan. Se on myös ollut mukana järjestämässä Joukkovoima-mielenosoituksia.
Alusta!

Alusta! on Tampereen yliopiston yhteiskuntatieteiden tiedekunnan vuonna 2012 perustettu verkkojulkaisu. Se erittelee yhteiskuntaa, kulttuuria ja ideologioita, analysoi politiikkaa ja julkista keskustelua sekä tuo esiin laadukasta tutkimusta.
Alustan! päätoimittaja on sosiaalipsykiatrian professori Sami Pirkola.
Andrew Bentley

Andrew Bentley (s. 30. kesäkuuta 1952 Fleetwood, Englanti) on brittiläinen säveltäjä ja tietokonemusiikin tutkija, joka toimii Taideyliopiston Sibelius-Akatemian musiikkiteknologian professorina. Hän on opettanut myös Helsingin yliopistossa 1982–1984 sekä brittiläisissä Salford College of Technologyssä ja Nottinghamin yliopistossa. Hän on suorittanut musiikin tohtoritutkinnon Yorkin yliopistossa.
Bentley on opettanut musiikkiteknologiaa vuodesta 1973 ja ollut mukana perustamassa Britannian ensimmäistä popmusiikin korkeakoulututkintoa 1981 Manchesterissa. Vuosina 1976–1983 Bentley toimi Yleisradion kokeilustudion suunnittelijana ja sitä ennen Helsingin yliopiston musiikkitieteen laitoksen studiossa.
Bentley on ollut naimisissa musiikkitoimittaja ja säveltäjä Anna-Kaarina Kiviniemen kanssa. Heillä on kaksi poikaa.